लीमा(पेरू). अमेरिकी देश पेरू में एक ऐसी दीवार बनाई गई है जो गरीबों और अमीरों को अलग-अलग करती है। इसे इंटरनेशनल मीडिया में शर्मिंदगी की दीवार कहा जा रहा है। इस दीवार को लेकर विरोध भी शुरू हो गया है, कई लोग इसके खिलाफ ऑनलाइन प्रोटेस्ट कर रहे हैं।
10 फीट ऊंची इस दीवार के ऊपर में तार भी लगाया गया है। कई लोग इसे 'पेरू की बर्लिन की दीवार' भी कहते हैं। रिपोर्ट के मुताबिक, पेरू की राजधानी लीमा के पास इस दीवार को इसलिए बनाया गया है कि गरीब लोग अमीरों के यहां चोरी नहीं कर सके। यह दीवार सैन जुआन डी मिराफ्लोर्स और सुरको को अलग करती है। दीवार के एक तरफ लास कैजुआरिनाज में जहां देश के सबसे धनी लोग रहते हैं, वहीं दूसरी ओर विस्टा हर्मोसा में गरीब आबादी रहती है।
इस दीवार के खिलाफ कई कैंपेनर और स्थानीय निवासी विरोध कर रहे हैं। सोशल मीडिया पर इससे जुड़ी तस्वीरें और वीडियोज भी पोस्ट किए जा रहे हैं। लोगों ने दीवार को रंगना भी शुरू कर दिया है। इसकी तस्वीरें सोशल साइट पर शेयर करते हुए और अधिक लोगों को इस अभियान में भाग लेने के लिए कहा है।
हाल ही में इस वाल की कुछ तस्वीरें ड्रोन से क्लिक की गई हैं। इसके बाद इसको लेकर नए सिरे से बहस हो रही है। स्थानीय मीडिया की एक रिपोर्ट में लिखा गया है- लकड़ी के घर जिनमें कैंडल से रोशनी होती है, जिनकी छतें टूटी हुई हैं, उसे अमीरों के रिहायशी इलाके से अलग-थलग किया जा रहा है। दोनों कुछ ही किलोमीटर की दूरी पर हैं।
आगे की स्लाइड्स में देखिए दीवार की और PHOTOS...
hin_Deva hin_Deva hin_Deva hin_Deva hin_Deva